จริงๆมาเที่ยวเชียงใหม่ทั้งที ตอนแรกตั้งใจว่าจะตระเวนกินแต่อาหารเมืองเหนือ แต่กินทุ่วันทุกมื้อก็ไม่ไหว มันก็ออกจะจำเจไปหน่อย

วันนี้หาข้อมูลจากรีวิวต่างๆแล้วก็มาจบลงที่ร้านอีสานร้อยเปอร์เซนร้านนี้นี่แหละ ดูซิ๊ว่าจะอร่อยแซ่บเหมือนต้นตำหรับ100%เหมือนอย่างที่บอกรึป่าว

ร้านนี้เปิดตั้งแต่มื้อเที่ยงเลยไปถึงมื้อค่ำเลย คือตั้งแต่ประมาณ11โมงไปจนถึงประมาณสี่ทุ่ม 

เราแวะไปกินตอนบ่ายๆ คนเยอะมากกกกก ขนาดร้านค่อนข้างใหญ่นะ คนยังเต็มร้าน เห็นคนแล้วก็สร้างความม่ันใจระดับนึงแล้วว่าน่าจะอร่อย

แล้วก็ไม่ผิดหวังค่ะ บอกเลยว่าแซ่บเด็ดครบเครื่องครบรส จัดจ้านแบบต้นตำหรับอาหารอีสานเลย

เมนูที่ติดใจจนอยากแนะนำก็ต้องเปนเมนูนี้เลยค่ะ ต้มยำปลาช่อนน้ำใส ติดใจกันทั้งโต๊ะ รสชาติเข้มข้นถึงใจ สดแซ่บแล้วก็ไม่คาวเลยค่ะอร่อยมาก

รวมๆแล้วชอบนะคะ เมนูเยอะใช้ได้เลย แต่ละเมนูก็อร่อย เราชอบทุกเมนูเลย ราคาก็ไม่แพง อิ่ม อร่อย แถมประหยัดด้วย ไม่แปลกใจเลยค่ะว่าทำไมคนถึงเยอะ